Mestská časť Bratislava – Nové Mesto

Materiál na rokovanie
Miestneho zastupiteľstva
dňa: 13.12.2011

Návrh 

na odpredaj pozemkov registra „C“ KN parcely č. 12932/28, zastavané plochy a nádvoria o výmere 8 m2 a parcely č. 12932/31, zastavané plochy a nádvoria o výmere 9 m2, evidované na LV č. 5567 v k. ú. Nové Mesto pre spoločnosť ING&REAL spol. s r.o., Žatevná 6, 841 02 Bratislava,               IČO: 35 879 483, zapísanej v Obchodnom registri Okresného súdu Bratislava I, Oddiel: Sro, Vložka číslo: 36442/B

Predkladá:						       Materiál obsahuje:
Ing. Ľudovít Kollárik					       1. Návrh uznesenia
prednosta MÚ	BA-NM				       2. Dôvodovú správu
							       3. Žiadosť 
							       4. Snímku z katastrálnej mapy 
                                                 			       6. LV č. 5567
							       7. LV č. 1217
							       8. LV č. 2483
   9. Znalecký posudok č. 190/2011

					       

Spracovateľ:						       Stanovisko právnej skupiny:
Mgr. Jana Biharyová	- nie je potrebné
poverená vedením
oddelenia podnikateľského,
právneho a správy majetku				  

Na rokovanie prizvať:
spracovateľa

					December 2011
Návrh uznesenia

Miestne zastupiteľstvo 

					s ch v a ľ u j e 

predaj pozemkov registra „C“ KN parcely č. 12932/28, zastavané plochy a nádvoria o výmere 8 m2 a parcely č. 12932/31, zastavané plochy a nádvoria o výmere 9 m2, evidované               na LV č. 5567 v k. ú. Nové Mesto pre spoločnosť ING&REAL spol. s r.o., so sídlom              Žatevná 6, 841 02  Bratislava, IČO: 35 879 483, zapísanú v Obchodnom registri Okresného súdu Bratislava I, Oddiel: Sro, Vložka číslo: 36442/B, za cenu 235,- € / 1 m2, v súlade s ustanovením § 9a ods. 8 písm. b) zákona č. 138/1991 Zb. o majetku obcí v znení neskorších predpisov, a to za kúpnu cenu:

celkovo 3 995,00 €

za podmienky, že prevod nehnuteľností sa bude realizovať výlučne v súlade so zákonom                   č. 138/1991 Zb. o majetku obcí a kúpna cena bude kupujúcim zaplatená naraz do tridsiatich dní od podpísania kúpnej zmluvy odo dňa podpísania kúpnej zmluvy primátorom Hlavného mesta SR Bratislavy a zmluva bude kupujúcimi podpísaná v lehote 60 dní od schválenia uznesenia v Miestnom zastupiteľstve. V prípade, že kúpna zmluva nebude kupujúcimi v uvedenom termíne podpísaná, uznesenie stráca platnosť.

DÔVODOVÁ  SPRÁVA

Listom zo dňa 18.03.2011 Magistrát hlavného mesta SR Bratislavy odstúpil mestskej časti Bratislava – Nové Mesto na vybavenie žiadosť spoločnosti ING&REAL spol. s r.o., Žatevná 6, 841 02  Bratislava, IČO: 35 879 483, zapísanej v Obchodnom registri Okresného súdu Bratislava I, Oddiel: Sro, Vložka číslo: 36442/B, týkajúcej sa odpredaja pozemkov registra „C“ KN parcely č. 12932/27, zastavané plochy a nádvoria o výmere 6 m2, parcely                      č. 12932/28, zastavané plochy a nádvoria o výmere 8 m2, parcely č. 12932/29, zastavané plochy a nádvoria o výmere 9 m2 a parcely č. 12932/31, zastavané plochy a nádvoria o výmere 9 m2, evidované na LV č. 5567 v k. ú. Nové Mesto, nakoľko tieto sú zastavané garážami vo vlastníctve žiadateľa. Pozemok registra „C“ KN parcela č. 12932/28 je zastavaný stavbou garáže so súpisným číslom 4796, evidovanej na LV č. 1217 v k. ú. Nové Mesto vo výlučnom vlastníctve spoločnosti ING&REAL spol. s r.o., Žatevná 6, 841 02 Bratislava,  IČO: 35 879 483 a pozemok registra „C“ KN parcela č. 12932/31 je zastavaný stavbou garáže so súpisným číslom 4612, evidovanej na LV č. 2483 v k. ú. Nové Mesto vo výlučnom vlastníctve spoločnosti ING&REAL spol. s r.o., Žatevná 6, 841 02 Bratislava,                         IČO: 35 879 483.  

Šetrením sa však zistilo, že pozemky registra „C“ KN parcela č. 12932/27 a parcela                   č. 12932/29 sú zastavané garážami vo vlastníctve tretích osôb a nie vo vlastníctve žiadateľa. Z uvedeného dôvodu citované pozemky nie sú predmetom prevodu. 

Pozemky registra „C“ KN parcela č. 12932/28, zastavané plochy a nádvoria o výmere 8 m2 a parcela č. 12932/31, zastavané plochy a nádvoria o výmere 9 m2 sú evidované na LV č. 5567 v k. ú. Nové Mesto vo vlastníctve hlavného mesta SR Bratislavy. Správa predmetných pozemkov bola Mestskej časti Bratislava – Nové Mesto zverená Protokolom č. 63/1991 o zverení obecného majetku a s ním súvisiacich práv a záväzkov. 

Stanovisko hlavného architekta mestskej časti Bratislava – Nové Mesto k odpredaju predmetných pozemkov z hľadiska územného rozvoja a prevádzkových pomerov je kladné. Podľa ustanovenia § 9a ods. 8 zákona č. 138/1991 Zb. o majetku obcí v znení neskorších predpisov (ďalej len „zákon o majetku obcí“) ustanovenia odsekov 1 až 7 sa nepoužijú pri prevode majetku obce, a to okrem iného aj pozemku zastavaného stavbou vo vlastníctve nadobúdateľa vrátane priľahlej plochy, ktorá svojím umiestnením a využitím tvorí neoddeliteľný celok so stavbou. Nakoľko predmetné pozemky sú zastavané garážami vo vlastníctve spoločnosti ING&REAL spol. s r.o., podľa ustanovenia § 9a ods. 8 písm. b) zákona o majetku obcí nie je potrebné prevod vlastníctva k predmetným pozemkom vykonať spôsobmi uvedenými v ustanovenia § 9a ods. 1 písm. a) až c) zákona o majetku obcí a je možné predmetné pozemky predať priamo vlastníkovi stavby.

Podľa znaleckého posudku č. 190/2011 zo dňa 30.09.2011 vyhotoveného Ing. Petrom Vinklerom všeobecná hodnota predmetných pozemkov predstavuje sumu 1 660,00 €. Náklady mestskej časti Bratislava – Nové Mesto s vyhotovením znaleckého posudku predstavujú sumu 67,23 € bez DPH, nakoľko znalec nie je platiteľom DPH. 

Listom zo dňa 21.10.2011 bol primátor Hlavného mesta SR Bratislava v súlade s ustanovenia článku 80 ods. 5 Štatútu hlavného mesta SR Bratislavy požiadaný o predchádzajúci písomný súhlas k odpredaju predmetného pozemku. Dňa 28.11.2011 bol udelený predchádzajúci súhlas č. 0501007611 k odpredaju vyššie citovaných pozemkov žiadateľovi, za podmienky, že prevod nehnuteľností sa bude realizovať výlučne v súlade so zákonom o majetku obcí a za cenu najmenej vo výške všeobecnej hodnoty majetku, stanovenej podľa znaleckého posudku. Kúpna cena bude kupujúcim zaplatená naraz, do tridsiatich dní od podpísania kúpnej zmluvy oboma zmluvnými stranami.

Miestna rada na svojom zasadnutí zo dňa 06.12.2011 odporúča miestnemu zastupiteľstvu schváliť predaj vyššie citovaných pozemkov za cenu 235,- € / 1 m2, čo pri celkovej výmere  17 m2 predstavuje kúpnu cenu v sumu 3 995,- €.

V súlade s ustanovením § 9a ods. 8 písm. b) zákona o majetku obcí navrhujeme schváliť predaj pozemkov registra „C“ KN parcely č. 12932/28, zastavané plochy a nádvoria o výmere 8 m2 a parcely č. 12932/31, zastavané plochy a nádvoria o výmere 9 m2, evidované                      na LV č. 5567 v k.ú. Nové Mesto pre spoločnosť ING&REAL spol. s r.o., Žatevná 6, 841 02  Bratislava, IČO: 35 879 483, zapísanej v Obchodnom registri Okresného súdu Bratislava I, Oddiel: Sro, Vložka číslo: 36442/B, a to za kúpnu cenu 3 995,- €.